CELEX: 32020D2048
Language: el
Date: 2020-12-08 00:00:00
Title: Απόφαση (ΚΕΠΠΑ) 2020/2048 της Επιτροπής Πολιτικής και Ασφάλειας της 8ης Δεκεμβρίου 2020 σχετικά με την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Γεωργία) (EUMM GEORGIA/2/2020)

14.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 420/21
               
            
         ΑΠΟΦΑΣΗ (ΚΕΠΠΑ) 2020/2048 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 8ης Δεκεμβρίου 2020
         σχετικά με την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Γεωργία) (EUMM GEORGIA/2/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
         Έχοντας υπόψη την απόφαση 2010/452/ΚΕΠΠΑ του Συμβουλίου, της 12ης Αυγούστου 2010, σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Γεωργία (1) και ιδίως το άρθρο 10 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση 2010/452/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, κατ’ εφαρμογή του άρθρου 38 τρίτο εδάφιο της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής επιτήρησης της Ευρωπαϊκής Ένωσης στη Γεωργία (EUMM Γεωργία), συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 11 Φεβρουαρίου 2020, η ΕΠΑ εξέδωσε την απόφαση (ΚΕΠΠΑ) 2020/200 (2) για τον διορισμό του κ. Marek SZCZYGIEL ως αρχηγού αποστολής της EUMM Γεωργία από τις 15 Μαρτίου 2020 έως τις 14 Δεκεμβρίου 2020.
                  
               
                     (3)
                  
                  
                     Στις 3 Δεκεμβρίου 2020, το Συμβούλιο εξέδωσε την απόφαση (ΚΕΠΠΑ) 2020/1990 (3), σχετικά με την παράταση της εντολής της EUMM Γεωργία από τις 15 Δεκεμβρίου 2020 έως τις 14 Δεκεμβρίου 2022.
                  
               
                     (4)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Marek SZCZYGIEL, ως αρχηγού αποστολής της EUMM Γεωργία, από τις 15 Δεκεμβρίου 2020 έως τις 14 Δεκεμβρίου 2021,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            H θητεία του κ. Marek SZCZYGIEL ως αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Γεωργία) παρατείνεται από τις 15 Δεκεμβρίου 2020 έως τις 14 Δεκεμβρίου 2021.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
            Εφαρμόζεται από τις 15 Δεκεμβρίου 2020.
         
         
            Βρυξέλλες, 8 Δεκεμβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 213 της 13.8.2010, σ. 43.
         
            (2)  Απόφαση (ΚΕΠΠΑ) 2020/200 της Επιτροπής Πολιτικής και Ασφάλειας, της 11ης Φεβρουαρίου 2020, σχετικά με τον διορισμό του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία ((EUMM Georgia) και για την κατάργηση της απόφασης (ΚΕΠΠΑ) 2018/2075 του Συμβουλίου (EUMM Georgia/1/2020) (ΕΕ L 42 της 14.2.2020, σ. 15).
         
            (3)  Απόφαση (ΚΕΠΠΑ) 2020/1990 του Συμβουλίου, της 3ης Δεκεμβρίου 2020, για την τροποποίηση της απόφασης 2010/452/ΚΕΠΠΑ σχετικά με την Αποστολή επιτήρησης της Ευρωπαϊκής Ένωσης στη Γεωργία, EUMM Georgia (ΕΕ L 411 της 7.12.2020, σ. 1).